מרי פאולר

מרי בויו פַאוּלֶר (באנגלית: Mary Boio Fowler; נולדה ב-14 בפברואר 2003) היא כדורגלנית מקצוענית אוסטרלית המשחקת במועדון האנגלי מנצ'סטר סיטי של ליגת העל לנשים באנגליה, ובנבחרת אוסטרליה. היא משחקת בעיקר בתפקיד חלוצה, אך לעיתים גם כקשרית. לאחר שנבחרה לסגל גביע העולם בכדורגל נשים 2023, פאולר הבקיעה את שער הניצחון במשחק ידידות לפני גביע העולם מול צרפת ביולי 2023. פאולר נולדה בקיירנס, קווינסלנד, השלישית במשפחה בת חמישה ילדים. מרי הוא שמה של סַבָתָּהּ מצד אביה, בעוד בויו הוא השם של סבתה מצד אמה. אביה של פאולר, קווין, הוא מדבלין, אירלנד. אמה, נידו, היא מקירה קירה (אנ'), כפר בפורט מורסבי, פפואה גינאה החדשה, שם נפגשו בני הזוג. כנערה צעירה, פאולר למדה בבית הספר היסודי הולי קרוס בקיירנס. המקצוע האהוב עליה בבית הספר היה מתמטיקה. הוריה בחרו שלא להחזיק מכשיר טלוויזיה בבית, ולכן היא ואחיה עסקו בצורות אחרות של בידור, כמו בעיטות כדורגל בטריניטי ביץ' (אנ') ליד קיירנס לאחר הלימודים. בעידוד ההורים, פאולר גם עסקה בציור ובכתיבת שירה בין שאר העיסוקים האמנותיים, היו התחפשות ומשחק בהצגות קטנות עבור הוריה. בשנת 2023, היא אמרה בראיון ל-"The Sydney Morning Herald": "מגיל צעיר, פשוט נהניתי להיות יצירתית, ולהיות קצת פרועה ושונה במובן הזה, והייתי אומרת עם הצד היצירתי, אני כן מנסה להיות כדורגלנית יצירתית, ולהיות עם עצמי מחוץ (למסגרת), גם אם זה אומר להיות קצת שונה". פאולר החלה לשחק כדורגל בגיל שבע, בעודה בבית ספר יסודי. היא שיחקה בקבוצות הבנים של Saints FC ושל Leichhardt FC בליגת קיירנס המקומית. היא נבחרה לשחק בנבחרת קווינסלנד מתחת לגיל 12 בגיל 10. שנה לאחר מכן, היא עברה עם משפחתה להולנד שם הם חיו במשך שלוש שנים, במהלכן היא הוחתמה בקבוצת BVV Barendrecht(אנ') ולמדה לדבר הולנדית שוטפת. בגיל 14, פאולר חזרה לאוסטרליה עם משפחתה, והחלה ללמוד בתיכון וולונגונג לאמנויות הבמה (אנ'). מאוחר יותר, היא שיחקה בקבוצת בנקסטאון סיטי (אנ') בליגה הלאומית האוסטרלית לנשים (אנ'). בשנת 2019, בהיותה בת 16, חתמה פאולר על החוזה המקצועני הראשון שלה עם אדלייד יונייטד (אנ'), ועברה לדרום אוסטרליה כדי להתחיל את קריירת הכדורגל שלה. פאולר ערכה את הופעת הבכורה שלה ב-W-League (אנ') עבור אדלייד יונייטד במשחק הראשון של עונת 2019-20(אנ'). היא הבקיעה את שערה הראשון במשחק הזה בהפסד 2–1 מול ווסטרן סידני וונדררס (אנ'). בינואר 2020, חודש לפני שמלאו לה 17, פאולר חתמה בקבוצת הליגה הצרפתית מונפלייה HSC על חוזה לשלוש שנים, לאחר ששולמו דמי העברה שלא פורסמו. היא עברה למונפלייה לבדה, ועשתה את הופעת הבכורה שלה נגד אולימפיק ליון בפברואר 2020. בחודש מאי 2021. היא נבחרה ל-21 (השחקניות) מתחת לגיל 21 של ESPN - רשימה בינלאומית של כדורגלניות המייצגות את הדור הבא של הכישרונות. ביוני 2022, פאולר חתמה על חוזה לארבע שנים עם מועדון הסופר ליג האנגלית לנשים מנצ'סטר סיטי. ב-26 באוקטובר 2022, פאולר הבקיעה את שערה הראשון עבור המועדון - פנדל, בניצחון 0–6 על בלקבורן רוברס, לפני שכבשה את השני במשחק 29 דקות לאחר מכן. במהלך עונתה הראשונה במנצ'סטר סיטי, פאולר בילתה זמן רב על ספסל המחליפות. היא הרגישה שההצטרפות לקבוצה הייתה "עליית מדרגה", ושהמוּדעות שלה לכדורגל התקדמה בהשפעת השחקניות, הצוות והמתקנים של הקבוצה. "הטעויות שלך הרבה יותר ברורות כאן, כי את ברמה הרבה יותר גבוהה, והשחקניות סביבך דורשות כל כך הרבה יותר", אמרה ל-אובזרבר באפריל 2023. מאוחר יותר באותה שנה, פאולר הייתה מועמדת לשחקנית הנשים הטובה ביותר של פיפ"א ולפרס נערת הזהב האירופית (אנ'), לאחר עונה מצוינת עבור מנצ'סטר סיטי ונבחרת אוסטרליה. כנערה, פאולר התנגדה לניסיונות של התאחדות הכדורגל של אירלנד (אנ') "לצוד" אותה ממערכת התאחדות הכדורגל של אוסטרליה ה-Football Australia (אנ') . בשנת 2018 היא צורפה לסגל האוסטרלי לטורניר האומות (אנ'). היא ערכה את הופעת הבכורה שלה מאוחר במשחק מול ברזיל, ובכך הפכה לשחקנית החמישית הצעירה ביותר של המטילדָס בגיל 15 ו-162 ימים. באותו שלב מוקדם בקריירה הבינלאומית שלה, פאולר זכתה לשבחים רבים על יכולותיה כשחקנית, כשהמאמן אלן סטייצ'יץ' (אנ') אמר כי "יש לה כנראה את מירב הכלים שראיתי משחקנית צעירה בגילה בכדורגל נשים". פאולר שימשה שוב כמחליפה במשחקי הידידות של אוסטרליה נגד אנגליה וצרפת בהמשך השנה. כשנבחרתה התמודדה נגד צ'ילה, פאולר נבחנה בקבוצות הראשונות של צ'לסי, ווסטהאם ומנצ'סטר סיטי, שכולן רצו להחתים אותה. היא גם השתתפה באימוני ספרינט וכוח במנצ'סטר עם המאמן מייקל קלג(אנ'). פאולר זומנה לסגל האוסטרלי לגביע העולם בכדורגל נשים 2019. בגיל 16, היא הייתה השחקנית הצעירה ביותר של הנבחרת, ולמדה הרבה מהניסיון. עם זאת, פציעה בשריר הירך האחורי מנעה ממנה לערוך הופעת בכורה במונדיאל, לפני שנבחרתה הודחה מהטורניר במשחק הנוקאאוט הראשון שלה. פאולר נבחרה לסגל האוסטרלי לאולימפיאדת טוקיו (2020). היא ערכה את הופעת הבכורה האולימפית שלה כמחליפה במשחק נגד ניו זילנד. המָטִילְדָס עלו לרבע הגמר עם ניצחון אחד ותיקו בשלב הבתים. ברבע הגמר מול בריטניה, שהסתיים בניצחון 4–3 לאוסטרליה לאחר הארכה. פאולר כבשה שער בדקה ה-104. עם זאת, הם הפסידו 1–0 לשוודיה בחצי הגמר והפסידו 4–3 במשחק מדליית הארד לארצות הברית. פאולר נבחרה לסגל המטילדס לגביע העולם בכדורגל נשים 2023, והפכה לגורם מרכזי בנבחרת, לאחר שקפטנית הנבחרת סאם קר נפצעה, ולא תוכננה להשתתף לפחות בשני המשחקים הראשונים. היא כבשה את שער הניצחון במשחק ידידות מול צרפת בשבוע שלפני תחילת הטורניר, מול קהל שיא. במשחק השני של אוסטרליה נגד ניגריה ב-27 ביולי היא נפצעה, הוחלפה, ונזקקה לטיפול רפואי בגין חשש לזעזוע מוח. ארבעה ימים לאחר מכן, ב-31 ביולי, כבשה פאולר את שערה הראשון במונדיאל מול קנדה במלבורן במה שהפך לניצחון 4–0. ב-7 באוגוסט במשחק שמינית הגמר נגד דנמרק, מסירת אסיסט של פאולר לקייטלין פוּרד(אנ') הביאה לשער הראשון לאוסטרליה, שהעלה את התוצאה ל-1–0. מאוחר יותר ניצחה אוסטרליה במשחק 2–0. ב-12 באוגוסט, במהלך הניצחון ברבע הגמר של אוסטרליה על צרפת במה שהיה דו-קרב הפנדלים התחרותי הראשון אי פעם של פאולר, היא לקחה, והצליחה עם, בעיטת העונשין הרביעית של קבוצתה. לקראת מונדיאל 2023, השתתפה פאולר בקמפיין מסחרי של אדידס באוסטרליה וכשגרירת המותג של חברת Rebel Sport (אנ') האוסטרלית - קמעונאית של מוצרי ספורט. בדצמבר 2023 היא הפכה לשגרירת המותג של Rise & Shine, ספקית טיפול בילדים. סימוכין כאן. הליגה הזו היא ליגת משנה של ליגת העל לנשים מהדרג השני, שנמצאת מתחת לליגת העל האוסטרלית לנשים. ליגת העל האוסטרלית לנשים. טורניר האומות 2018 היה טורניר האומות השני, טורניר כדורגל נשים בינלאומי, המורכב מסדרה של משחקי ידידות שנערכו בארצות הברית, בין 26 ביולי ל-2 באוגוסט 2018. השתתפו בו אותן ארבע נבחרות כמו הטורניר הקודם: ארצות הברית, ברזיל, אוסטרליה ויפן. מדיה וקבצים בנושא מרי פאולר בוויקישיתוף מרי פאולר, ברשת החברתית אינסטגרם מרי פאולר, באתר Soccerdonna (בגרמנית) מרי פאולר, באתר Fussballdaten.de (בגרמנית) מרי פאולר, באתר Soccerway מרי פאולר, באתר WorldFootball.net מרי פאולר, באתר FootballDatabase.eu מרי פאולר, באתר ESPN M. Fowler, Soccer Way Vince Rugari, ‘Girl from Our Tribe’: PNG Turns Green and Gold for Matildas Star Mary Fowler, The Sydney Morning Herald, July 26, 2023 Catherine Paquette, Magnifique Matildas Continue to Win Global Recognition, The Women's Game, Jun 1 2021 Louise Taylor, Manchester City’s Mary Fowler: ‘I love visiting new countries, immersing yourself in a culture’, The Observer, 26 December 2023 Christopher Testa, Holy Cross School in Cairns Shares Fond Memories of Mary Fowler, ABC Australia, 11 Aug 2023 Dan Walsh, ‘I’m No Different from the Girl Next To Me on the Tram’: The Private World of Mary Fowler, The Sydney Morning Herald, December 20, 2023 Jasmine Pirovic, To Celebrate Mary Fowler’s Birthday, We’re Taking You Back to Her Most Iconic Cover Story, Russh, 14 Feb 2024 Caitlin Cassidy, Matildas’ Mary Fowler Embraces New Status But Sidesteps the Limelight, The Guardian, 29 December 2023 Liana Buratti, 23 – Mary Fowler: "I'm most proud of how I've changed as person.", Matildas, 11 August 2023 Greg Baum, A Tale of Seven Cities and One Beach: How Mary Fowler Got to the World Cup Stage, Sydney Morning Herald, 11 August 2023 FFA Media, Signing news: Adelaide United secure Mary and Ciara Fowler, Matildas, Sep 27, 2019 Western Sydney Wanderers FC - Adelaid United Liberty A-League Women / Matchday 1, Eurosport, 14.11.2019 'Excited and Proud': Australia Forward Mary Fowler Joins Manchester City, The Guardian, 29 June 2022 Samantha Lewis, How Matildas and Manchester City Star Mary Fowler is Finding Her Zen, ABC News (Aus), 7 Jul 2022 Sam Cox, Blackburn Hit For Six As City Make Perfect Conti Cup Start, ManCity.Com, 26 Oct 2022 Vince Rugari, Teenage Matildas Star Mary Fowler Set for French Club Move, The Sydney Morning Herald, January 29, 2020 AAP, Wonderkid Mary Fowler Joins Australia's Tournament of Nations Squad, ESPEN, Jul 18, 2018 Andrew Howe, Australia's Mary Fowler Makes International Football Debut at Age 15, The Guardian, 27 July 2018 Matildas Rescue Late Draw With England Thanks to Clare Polkinghorne Header, ABC (Aus), 10 Oct 2018 Adrian Warren, Matildas hope talented teenager Fowler not lost to Australia, The Sydney Morning Herald, November 5, 2018 Kyah Simon Fitness Concerns Open Door to Mary Fowler in Matildas' World Cup Squad, The Guardian, 13 May 2019 Kieran Pender, Mary Fowler: Creative Maestro’s Work Not Done Yet With England Up Next for Matildas, The Guardian, 14 August 2023 Marissa Lordanic, Tokyo 2020 a Childhood Goal Ticked Off for Mary Fowler, Matildas, 25am Jul 13, 2021 Australian Olympic Team for Tokyo 2021 - Matildas Olympics squad, Roar Emma Kemp, Mary Fowler is Poised to Step Into Sam Kerr’s Spotlight, The Sydney Morning Herald, July 21, 2023 More Matildas Injury Woe As Mary Fowler Ruled out of Women's World Cup Clash Against Nigeria, The Guardian, 26 July 2023 Cindy Boren et al., Australia Beats Canada, 4-0, to Win Group B, The Washington Post, July 31, 2023 James McKern, Fans Blown Away by Mary Fowler’s Brilliance to Set Up Opening Goal, News. Com. Au, August 7, 2023 Kieran Pender, Foord and Raso Fire Australia into Quarter-Finals With Win Over Denmark, The Guardian, 7 August 2023 Eloise Goodman, ‘The More We Get Seen, The More We Break Stereotypes’: Mary Fowler On The Assumptions About Women In Soccer, Refinery29.Com, 9 February, 2023 Rebel Sport’s Post, Linked In Rebel, ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי פאולר".